paragraph_text: Pregrade imaju sigurnosnu funkciju jer sprječavaju naplavljivanje broda u slučaju da voda prodre u brod. Osim toga pregrade su u protupožarnoj funkciji jer ne dopuštaju širenje požara. Ekološka uloga pregrada sastoji se u tome što onemogućuju ili smanjuju zagađenje ako se dogodi oštećenje stijenki tankova. Konstrukcijska uloga pregrada je što daju popriječnu i uzdužnu čvrstoću. Popriječne pregrade posredno daju ulogu i u uzdužnoj čvrstoći, jer održavaju oblik trupa. Pregrade služe kao nosači: potpalubni, nose dno i bok i potpore nadgrađu, palubnoj kućici i svoj opremi koja se nalazi na palubi. Funkcijska uloga pregrada je kod odvajanja tankova i teretnih prostora. Bitne su kod dokovanja.